

**Kuvendi i Komunës Klinë**

**Komiteti për Politik dhe Financa**

**01Nr \_\_\_\_\_\_\_\_\_\_\_\_\_\_\_\_\_/20**

**Klinë dt:\_\_\_\_\_\_\_\_\_\_\_\_\_\_/20**

**PROCESVERBAL**

**Nga mbledhja -II-të e Komitetit për Politikë dhe Financa, mbajtur, më 14.02.2020, me fillim nga ora 10:00 në sallën e Konferencave të Komunës.**

Mbledhjen e hapi kryesuesi z. Fadil Gashi i cili përshëndeti të gjithë të pranishmit OSBE-n drejtoret. Kryesuesi prezantoj rëndin e ditës:

**1. Arsyetimi i mungesave,**

**2. Shqyrtimi dhe miratimi i procesverbalit të seancës së kaluar,**

**3. Shqyrtimi i raportit të Punës se Ekzekutivit, Kuvendit dhe Komiteteve te**

 **Kuvendit duke përfshirë edhe raportin e Prokurimit për vitin 2019, (ref.nga**

 **ekzekutivi),**

**4. Shqyrtimi i Planit të Punës së Ekzekutivit për vitin 2020 (ref. nga ekzekutivi),**

**5. Shqyrtimi i Raportit Financiar Janar-Dhjetor 2019 (ref.Drejt. FEZH),**

**6. Shqyrtimi i Propozimit për Formimin e Këshillit Organizativ të Festivalit i**

 **Këndojmë Lirisë –edicioni i 20 (Drejt.K.R.S),**

**7. Shqyrtimi i Propozimit që dita e Diel të jetë ditë pushimi për bizneset -**

 **në respektim të Rregullores për fillimin dhe mbarimin e orarit të punës së**

 **organizatave të biznesit të komunës së Klinës,**

**8. Shqyrtimi i propozim-vendimit për bartje të mjeteve nga viti 2019 në vitin 2020**

 **(ref.drejt.FEZH),**

**9. Shqyrtimi i kërkesave të arritura për Komitetin për Politikë dhe Financa, Shkurt-**

 **2020,**

**10. Të ndryshme.**

**Kryesuesi hapi debat rreth rendit të ditës, pasi askush nuk mori fjalën, kryesuesi hodhi në votim dhe me 4 (katër) vota pro u miratua rëndi i ditës.**

**Pika e 1. Arsyetimi i mungesave,**

**Mungojnë anëtaret, Tunë Dedaj i cili ka arsyetuar mungesën me arsyetimin se gjendet jashtë vendit, nuk kemi ndonjë konfirmim nga Xhevxhet Berisha, Vjoleta Zefi po ashtu ka njoftuar se nuk mund të jetë sot në mbledhje.**

**Pika 2. Shqyrtimi dhe miratimi i procesverbalit të seancës së kaluar,**

Kryesuesi theksoj, nëse ka dikush diçka rreth procesverbalit nga mbledhja e kaluar urdhëroni!?

**Pasi askush nuk kishte ndonjë vërejtje apo sugjerim kryesuesi hodhi në votim dhe me 4 (katër) vota pro u miratua procesverbali nga mbledhja e kaluar.**

**Pika 3. Shqyrtimi i raportit të Punës se Ekzekutivit, Kuvendit dhe Komiteteve te Kuvendit duke përfshirë edhe raportin e Prokurimit për vitin 2019, (ref.nga ekzekutivi),**

**Kryesuesi z. Fadil Gashi:** theksoj seqenka një raport mjaft voluminoz, nuk e di kush do të referoj apo do ta rekomandojmë për seancë, unë po hapi debat.

**z. Enver Berisha:** Përshëndetje për të gjithë, kisha paqartësi sa i përket kësaj pike të rëndit të ditës, Raporti i Ekzekutivit, Raporti i Kuvendit, Raporti i Zyrës së Prokurimit! Gjithmonë ka qenë vetëm Raport i Ekzekutivit.

**Kryesuesi z. Fadil Gashi:** Janë të përfshira të gjitha në një raport por emërtimi ka dal pak i gjatë, nëse edhe ju pajtoheni ne mund ta dërgojmë për seancë vetëm me emërtimin si Raporti i Ekzekutivit.

**Kryesuesi hodhi në votim dhe me 4 (katër) vota pro u rekomandua për Kuvend Raporti i Ekzekutivit.**

**Pika 4. Shqyrtimi i Planit të Punës së Ekzekutivit për vitin 2020 (ref. nga ekzekutivi),**

**Kryesuesi z. Fadil Gashi:** theksoj se është një raport i cili merr kohë për ta analizuar, nëse ka dikush diçka urdhëroni?

**z. Enver Berisha:** pasi që qenka material mjaft voluminoz dhe duhet trajtim me i gjerë. Ky është një planifikim i ekzekutivit por nëse mundë të ndihmojmë edhe ne diçka mirë. ne mund ta rekomandojmë për Kuvend.

**Pasi të gjithë u pajtuan Kryesuesi hodhi në votim dhe me 4 (katër) vota pro u rekomandua për Kuvend P lani i Punës së Ekzekutivit.**

**5. Shqyrtimi i Raportit Financiar Janar-Dhjetor 2019 (ref.Drejt. FEZH),**

**Kryesuesi z. Fadil Gashi:** I dha fjalën drejtorit z. Aziz Desku

**z.Aziz Desku drejtor i FEZH:** Përshëndetje për të gjithë! Unë në vija të trasha do të prezantoj Raportin Financiar. Theksoj se buxheti i aprovuar për vitin 2019 ka qenë 10.138.947,99 €, ndërsa buxheti në fund të vitit duke ju bashkuar edhe pjesa e bartur nga viti 2018 si buxhet total për tu shpenzuar gjatë vitit 2019 ka qenë në vlerë prej 10.440.014,74 €, nëse e bëjmë një krahasim me vitin 2018 është 3.31% më i lartë. Nga buxheti total funksional për tu shpenzuar gjatë vitit 2019 nga granti qeveritarë është vlera prej 9.190.774,62 € qe i bie 88,03%, nga të hyrat vetanake 1.144.244,10 € në përqindje 10.96%, te hyrat e bartura nga viti 2018 në vitin 2019, 298.998,53 € në përqindje i bije 2.86%, participimi i qytetareve 13.311,46 € qe i bije 0.13%, vlera e donacioneve- save the children 15.786,12€, qe i bije 0.16%, nga buxheti prej 10.440.774,62 € janë shpenzuar 10.105.743.54€ në përqindje i bije 96.80%.

Krahasuar me buxhetin e shpenzuar në vitin 2018 që është 9.485.384,12€ i bije që vlera e shpenzimeve është më e madhe në vitin 2019 në përqindje prej 6.54%.

Sipas kategorive ekonomike shpenzimet e buxhetit kanë ketë strukturë: Paga dhe Mëditje 5.953.094,25€, 98.17%, Mallra dhe Shërbime 1.025.595,63€, 97.04%, të buxhetit të planifikuar për mallra dhe shërbime, Shërbimet Komunale 168.174,22€, 93.36%. Subvencione dhe Transfere 114.747,89€, 86.54%. Shpenzimet Kapitale 2.844.158,55€, 94.60% e vlerës së planifikuar për shpenzime kapitale.

Mjete të pashpenzuara të cilat barten nga viti 2019 në vitin 2020, kryesisht nga të hyrat vetanake vlera është 138.521,46€, sipas kategorive tek pagat 50.692,46€, tek Mallrat 10.747,90€, Shërbime Komunale 101,77€, te Subvencionet 10.564,71€, Shpenzime Kapitale 66.564,71€. Përveç kësaj për tu bartur nga viti 2019 në vitin 2020 është edhe vlera e të hyrave vetanake te tejkaluara sipas planifikimit për vitin 2019 vlera është 223.100.10€, se bashku me mjetet që barten nga viti 2019 në vitin 2020 si dhe me tejkalimin e te hyrave vetanake vlera totale për tu bartur nga viti 2019 në vitin 2020 është 361.621,56€.

Sa i përket mjeteve të pa shpenzuara tek shpenzimet kapitale sipas programeve vlera pak me të theksuara janë tek inspektorati 1.592,40€, tek drejtoria e shërbime publike është 5.252,61€, Urbanizmi 78.068,80€ ndërsa tek Drejtoria e Arsimit 4.4.061,36€ kjo ka ardhur si pasojë e mos kryerjes së punime nga ana e operatoreve ekonomik, dy projekte janë se ende nuk kanë filluar edhe pse kompanitë kanë qenë të kontraktuara, disa mjete të cilat kanë mbetur të pashpenzuara kanë shkuar në buxhetin e konsoliduar të Kosovës.

Sa i përket të hyrave vetanake Komuna e Klinës gjatë vitit 2019 ka realizuar në total 1.163.859,33€, ndërsa nëse e bëjmë një krahasim e te hyrave vetanake pa donacione dhe pa participime që në vitin 2019 është në vlerë prej 1.144.244,10€, është për 13.12% më shumë se në vitin se në vitin 2018. Theksoj se është një e hyrë me cilësi më e lartë në kuptimin që edhe pse gjatë vitit 2019 nuk kemi pasur donacione siç kemi pasur në vitin 2018 prap të hyrat janë me të mëdha dhe janë kryesisht nga burimet e të hyrave vetanake.

Sa i përket të hyrave sipas departamenteve thuaja se 50% e të hyrave janë nga departamenti i Financave Ekonomisë dhe Zhvillimit, ndërsa 50% tjera janë nga departamentet tjera Komunale, sa i përket kategorisë së shpenzimeve për mallra dhe shërbime ato kryesisht janë konform planifikimit buxhetorë, unë po i përmendi disa aty ku ka tejkalime me shpenzimet e planifikuara me buxhetin e vitit 2019 edhe pse ka shumë lloje të shpenzimeve të cilat janë nën planifikim.

Tejkalimet janë tek kategoria e shpenzimeve postare, tek kategoria e shpenzimeve për kompjuter, tek kategoria e shpenzimeve të pajisjeve tjera, tek furnizimet mjekësore, mirëmbajtje të shkollave, mirëmbajtje e pajisjeve dhe mobileve, reklamat dhe konkurset dhe shpenzimet e gjykatave.

Ndërsa sa i përket obligimeve të mbetura nga viti 2019, tek kategoria e mallrave dhe shërbimeve përkatësisht faturat që janë pranuar dhe që nuk janë paguar gjatë vitit 2019, tek mallrat dhe shërbimet është vlera prej 70.760,59€, ndërsa tek shpenzimet kapitale 58.806,23€.

Pjesa më e madhe e faturave është nga muajt e fundit faktikisht ka qenë e pa mundur të bëhet zotimi i mjeteve dhe të paguhen këto fatura. Janë edhe disa fatura të vilat janë marr derivate edhe pas skadimit të kontratës me operatorin ekonomik ka qen e pamundur të kryhen këto pagesa. Ka edhe disa obligime që kanë ardhur nga pakujdesia, kemi një rast për projekte zbatuese edhe perse mjetet kanë qenë në dispozicion fatura nuk ka ardhur në departamentin për financa pastaj ato mjete kanë humbur ndërsa fatura duhet paguar me mjete nga buxheti i vitit 2020, kjo ishte e tëra sa i përket raportit financiar të vitit 2019, Ne në shumë aspekte jemi më mirë, diku 97% e buxhetit është shpenzuar relativisht mundë të jemi shumë të kënaqur me performancen e arritur sa i përket Raportit Financiar.

**Kryesuesi z. Fadil Gashi:** Falënderoj drejtorin për prezantim të Raportit Financiar, hapi debat nëse dikush dëshiron ta merr fjalën.

**z. Enver Berisha:** mendoj seështë mirë kur prezantohet gjendja me të mira dhe me të meta realisht punë të përkryer nuk ka, është mirë që te merren parasysh gabimet e atyre te metave dhe në te ardhmen të përmirësohen dhe mos të përsëritën, prandaj mos të barten parat e Komunës në ministri por të shfrytëzohen nga Komuna. Unë do ta analizoj ketë raport me grupin parlamentar dhe do ta japim qëndrimin në asamble.

**Kryesuesi z. Fadil Gashi:** mua më bën përshtypje dy pika, njëra sa u përket certifikatave kishte të hyra më pak, ne i kemi ulur disa taksa me rregullore ndoshta kjo është edhe arsyeja. Ndërsa 90 mijë euro ishin shpenzime nga gjykata, a bëhet fjalë për pagat jubilare apo diçka tjetër?

**z.Aziz Desku drejtor i FEZH:** sa i përket të hyrave është ndryshim i metodologjisë kur ka filluar të aplikohet sistemi i ri i intranetit në Komunën e Klinës, po ta shohim në total ndryshimi nuk është shumë i madh tek certifikatat por është një çrregullim ku më shumë certifikata kanë kaluar në kategorinë tek te tjetra, por në fakt zyrtarja e te hyrave i regjistron ashtu siç vinë nga arka. Unë e kam ber një kalkulim dhe kam vërejtur se diku 10 mijë janë më pak komplet certifikatat e ndryshme.

Ndërsa tek urbanizmi ka qenë 50 mijë, po ashtu tek Gjeodezia dhe kadastra te hyrat janë me të mëdha, por në përgjithësi përformanca e të hyrave vetanake konsideroj se ka qen e mirë.

**Kryesuesi z. Fadil Gashi: hodhi në votim Raportin Financiar Janar-Dhjetor 2019 dhe me 4 (katër) vota pro u rekomandua për Kuvend.**

**Pika 6. Shqyrtimi i Propozimit për Formimin e Këshillit Organizativ të Festivalit i Këndojmë Lirisë –edicioni i 20 (Drejt.K.R.S),**

**Kryesuesi** për me gjerësisht rreth këtij propozimi i dha fjalën z. Skender Merturit drejtor i K.R.S.

**z.Skender Merturi Drejtor i K.R.S.:** Përshëndeti të gjithë, ketë vit mbahet edicioni i 20 i festivalit "I Këndojmë Lirisë" prandaj kishte me qenë mirë ti fillojmë procedurat për përgatitje pak më herët se sa herëve tjera, kemi menduar të kemi anëtar të këshillit organizativ edhe nga asambleja por edhe nga ekzekutivi, ne e kemi ven si pik të rendit të ditës qe ta debatojmë edhe ne Kuvend.

**Kryesuesi z. Fadil Gashi:** Unë kam një kërkesë sa i përket kësaj pike, asht mirë që ju ta bëni një listë me emra konkret se kënd mendoni ta keni nga ekzekutivi ta cekni me emra pastaj kuvendi do ti caktoj emrat tjerë se kënd mendon ta bëjë pjesë të atij këshilli organizativ.

**Pasi askush nuk kishte diçka rreth kësaj pike! Kryesuesi vuri në votim propozimin nga Drejtoria e K.R.S. dhe me 4 (katër) vota pro u rekomandua për Kuvend.**

**Pika 7. Shqyrtimi i Propozimit që dita e Diel të jetë ditë pushimi për bizneset - në respektim të Rregullores për fillimin dhe mbarimin e orarit të punës së organizatave të biznesit të komunës së Klinës.**

**Kryesuesi z. Fadil Gashi:** Komuna e Klinës ka rregulloren e cila e përcakton ditën e diel si dit pushimi për bizneset, unë e kam ketë rregullore të cilën e kemi nxjerr në vitin 2011, në ketë rregullore të gjitha oraret, pushimet, parashihen shumë saktë për të gjitha bizneset sipas veprimtarive. Komuna e Klinës ka avancuar herët sa i përket disa çështjeve. Ne ketë rregullore e kemi nxjerrë në vitin 2011 por nuk ka hyr në implementim, Ne nuk mundë të marrim vendim tjetër sepse është rregullorja e cila përcakton gjithçka, Ne vetëm mundë të kërkojmë nga inspektorati zbatimin e ligjit në fuqi dhe implementimin e kësaj rregulloreje. Unë po hapi debat nëse dikush dëshiron fjalën urdhëroni?!

**z. Enver Berisha:** unë kërkoj nga ju që të pajisen asamblistët me ketë rregullore sepse kjo rregullore është e nxjerrë në vitin 2011 dhe janë ndërruar anëtaret e asamblesë, prandaj ka qenë mirë ta kanë ketë rregullore asamblistët aktual, ne kemi prirë me ketë rregullore por pasi që nuk ka pasur ndonjë zbatim në Komunat tjera ka qenë e vështire të zbatohet vetëm në komunën tonë. Unë mendoj se ne duhet ti japim një detyrë inspektoratit të marrin masa dhe prej një marsit të zbatojnë ketë rregullore e cila është në fuqi, por paraprakisht ka qenë mirë të njoftohen bizneset.

**Kryesuesi z. Fadil Gashi:** Edhe unë mendoj se duhet ti informojmë paraprakisht bizneset për zbatimin e kësaj rregulloreje, mendoj se bizneset do ta presin pozitivisht, por ne duhet zbatuar rregulloren e cila është në fuqi, mendoj se është absurde të cekim datë për zbatimin e një rregulloreje e cila është në fuqi, çdo rregullore duhet zbatuar momentin që miratohet nga Kuvendi. Prandaj vetëm duhet të kërkojmë nga inspektorati zabtim.

**z. Naser Morina drejtor i Bujqësisë:** Përshëndetje, unë ju përgëzoj për ketë rregullore të cilën e keni nxjerr në vitin 2011, kam një pyetje! Si e keni paraparë në vendet rurale p.sh tek restorantet? Sa i përket çështjes së duhanit Komunat tjera shumë me pak e respektojnë ligjin për duhanin.

**z.Aziz Desku drejtor i FEZH:** Jo të gjitha bizneset e kanë të obliguar të mos punojnë të dielave, në rregullore ceket shumë çartë se cilat do te punojnë e cilat jo, por do ta kenë edhe me rotacion.

**Kryesuesi z. Fadil Gashi:** Nëse edhe ju pajtoheni Ne po e rekomandojmë për seancë që Komiteti rekomandon që Inspektorati të filloj me implementimin e kësaj rregulloreje e cila bizneset i obligon që ditën e diel të kenë ditë pushimi, gjithashtu të zbatohet në masë me të madhe ligji për duhanin.

**Kryesuesi vuri në votim dhe me 4(katër) vota pro u rekomandua siç u cek me lartë.**

**8. Shqyrtimi i propozim-vendimit për bartje të mjeteve nga viti 2019 në vitin 2020**

**Kryesuesi z. Fadil Gashi:** I dha fjalën drejtorit të F.E.ZH.. z. Aziz Desku për prezantimin e këtij propozomi.

**z.Aziz Desku drejtor i FEZH:** Një pjesë është nga te tejkalimi i te hyrave dhe pjesa tjetër nga te hyrat e bartura, gjithsesi se për seancë do ta sjellë një listë ku shihet shpërndarja e tyre.

**z. Enver Berisha:** Ne kemi biseduar njëherë sa i përket kësaj pike, drejtori ka theksuar se këto mjete do të shkojnë tek projektet e vitit 2019 për të cilat projekte nuk ka mjaftuar buxheti i paraparë, vetëm kërkoj që në seancë ta kemi një listë ku shihet shpërndarja e atyre mjeteve.

**Kryesuesi hodhi në votim dhe me 4 (katër) vota pro u rekomandua për Kuvend.**

**9. Shqyrtimi i kërkesave të arritura për Komitetin për Politikë dhe Financa, Shkurt-**

 **2020,**

Kryesuesi theksoj se nuk ka arritur ndonjë kërkesë për ta shqyrtuar.

**Pika 10. Të ndryshme.**

**Kryesuesi:** nëse ka dikush diçka urdhëroni?

**z. Skender Merturi Drejtor i K.R.S.:** Unë shfrytëzoj rastin ti bëj ftes edhe njëherë të gjithë anëtareve të asamblesë që të marrin pjesë në aktivitetet e parapara me rastin e 12-të vjetorit të Pavarësisë, besoj se edhe agjendën tashmë e kanë të gjithë.

**Kryesuesi Fadil Gashi,** falënderoj të gjithë për pjesëmarrje, me kaq përfundoj mbledhjen e rregullt të KPF-së.

Mbledhja përfundoj në ora 11:00 h.

**Procesmbajtësi, K r y e s u e s i,**

**Ahmet Berisha Fadil Gashi**